എം.എസ്എ.ഫ് ഹരിത വിഭാഗത്തിലെ തര്ക്കങ്ങള് പരിഹരിച്ച് മുന്നോട്ട് പോകണമെന്ന് യൂത്ത് ലീഗ് ദേശീയ വൈസ് പ്രസിഡന്റ് മുഈനലി ശിഹാബ് തങ്ങള് കോഴിക്കോട്: എം.എസ്എ.ഫ് ഹരിത വിഭാഗത്തിലെ തര്ക്കങ്ങള് പരിഹരിച്ച് മുന്നോട്ട് പോകണമെന്ന് യൂത്ത് ലീഗ് ദേശീയ വൈസ് പ്രസിഡന്റ് മുഈനലി ശിഹാബ് തങ്ങള്. ലീഗ് സംസ്ഥാന നേതൃത്വം വിഷയത്തില് ഇടപെട്ടിട്ടുണ്ട്. അതിനാല് നിലവില് യൂത്ത് ലീഗ് വിഷയത്തില് ഇടപെടേണ്ടതില്ലെന്നും മുഈനലി ശിഹാബ് തങ്ങള് അഭിപ്രായപ്പെട്ടു. അതേസമയം കോഴിക്കോട് നടന്ന ലീഗ് നേതാക്കളുടെ യോഗത്തില് എം.എസ്.എഫ്. ഹരിത നേതൃത്വത്തിന് രൂക്ഷ വിമര്ശനം. ഹരിതയെ പിരിച്ചു വിടണമെന്ന് സാദിഖലി ശിഹാബ് തങ്ങള് ആവശ്യപ്പെട്ടു. ഫോണിലൂടെയാണ് ഹരിതയെ പിരിച്ച് വിടണമെന്ന നിര്ദേശം തങ്ങള് യോഗത്തെ അറിയിച്ചത്. എന്നാല് ഹരിതയെ പിരിച്ച് വിടണമെന്ന ആവശ്യത്തോട് മറ്റ്നേതാക്കള് വിയോജിച്ചു. ഹരിത ഭാരവാഹികളുമായി ചര്ച്ച നടത്താന് മുനവറലി തങ്ങളെ യോഗം ചുമതലപ്പെടുത്തി. ഹരിത ഭാരവാഹികള് വനിതാ കമ്മീഷനില് സമര്പ്പിച്ച പരാതി പിന്വലിക്കണമെന്ന് ലീഗ് നേതൃത്വം ആവശ്യപ്പെട്ടു.